ཟང་པོ་སོགས་མང་པོ་ཡོད་ཅིང་།
གཞན་ཡང་སློབ་མའི་གཙོ་བོར་གྱུར་པ་ཧ་ལ་ཧ་འཇམ་དཔལ་རྡོ་རྗེ་ནོ་མིན་ཧ་ན།ཡོ་ག་ཙ་རི་བླ་མ།ཨེལ་གུ་སངང་ཧུ་ཐོག་ཐུ།ནོ་ཡོན་ཆོས་རྗེ།མར་ཉུང་ཧུ་ཐོག་ཐུ།གྲུབ་ཆེན་པཎྜི་ཏའི་སྐུ་ཕྲེང་སྔ་ཕྱི་གཉིས།བེས་ལེའི་མཁན་པོ་བླ་མའི་སྦྲུལ་སྐུ།ལྕང་སྐྱ་
རོལ་པའི་རྡོ་རྗེའི་དངོས་སློབ་ཏས་གུ་ཤྲི་དག་དབང་བསྟན་འཕེལ་གྱི་སྐུ་སྐྱེས་མཁན་པོ་ཏཱ་བླ་མཱ།ཨེར་ཏེ་མ་ཐུ་མཁན་པོ་བླ་མ་སོགས་དམ་པའི་སྐྱེ་རྒུད་འཛིན་པ་རྣམས་དང་།དེ་མིན་རྒྱལ་བའི་རིང་ལུགས་པ་ཆེན་པོ་ལྷ་རམས་པ་ངག་དབང་ཤེས་རབ།

ལྷ་རམས་པ་ཤེས་རབ་དཔལ་བཟང་།ཛ་སག་གི་ནོམ་ཆི་ཆོས་རྗེ་སོགས་ཕྱོགས་ཕྱོགས་སུ་བསྟན་པ་མི་ནུབ་པའི་རྒྱལ་མཚན་འཛིན་པ་རྣམས་ཀྱིས་ཀྱང་རྗེ་བཙུན་བླ་མ་དེ་ཉིད་ཀྱི་འཕྲིན་ལས་ཀྱི་རྒྱུན་རྒྱ་ཆེར་སྤེལ་བ་རྣམས་དང་།
དེ་བཞིན་མཛད་འཕྲིན་གྱི་གདུགས་དཀར་གྱེན་དུ་འདེགས་པའི་བསྟན་པའི་སྦྱིན་བདག་གི་རིམ་པ་ནི།ཧ་ར་ཆེན་ཝང་།པཱ་རིན་ཝ་ང་།ཧ་ལ་ཧ་རྡུང་ཝང་།སོ་ཉིད་ཏཱ་ཝང་།ཨ་པ་ཀ་ཏཱ་ཝང་།ཧོ་ཆེད་གཡས་གཡོན་གྱི་ཝང་།ཨུ་ཙུ་མུ་ཆིང་པེས་ལེ།ཧེ་ཤོའི་བདག
པོ་པོས་ཟེ་སོགས་དཔོན་ཆེན་རྣམས་དང་།སེར་སྐྱ་དྲག་ཞན་གྲངས་ཀྱིས་མི་ལང་བར་དབང་རྗེས་གནང་ལུང་སོགས་སོ་སོའི་འདོད་པ་ལྟར་མངོན་པར་སྤེལ་བས་འཛིན་མའི་ཁྱོན་ཀུན་དམ་ཆོས་ཀྱི་འོད་སྣང་དཀར་པོས་མཛེས་པར་གྱུར་པ་དང་།གཞན་ཡང
སྐུ་གཟུགས།དཔེ་ཆེ།རིལ་བུ་བྱིན་རྟེན།མཆོད་རྫས་སོགས་གནང་བས་ཕྱོགས་ཀུན་ཏུ་ཕན་བ་དེའི་རྩ་བ་འཛུགས་པར་མཛད་པས་ས་སྟེང་ཡོངས་སུ་བཀང་བ་ནི་ཆེས་གཞལ་བར་དཀའ་བའི་བཀའ་དྲིན་གྱི་ཕུང་པོར་གྱུར་ལགས་ཤིང་།དེ་བཞིན།།
སུའི་མདུན་ས་ནས་བསྙེན་པར་རྫོགས་པའི་དངོས་པོ་ཐོབ་པ་སྟོང་ཕྲག་གསུམ་བརྒལ་ཞིང་།དེ་མཚུངས་ཐེག་ཆེན་གསོ་སྦྱོང་དང་།དགེ་ཚུལ་དགེ་བསྙེན་སོགས་ཀྱི་སྡོམ་པ་མནོས་ཏེ་ཐར་པའི་རྒྱལ་མཚན་འཛིན་པ་ནི་གྲངས་ཀྱིས་མི་ལང་ངོ་།།གསུང
རྩོམ་གནང་ཚུལ་ཡང་རྗེ་བླ་མ་དེ་ཉིད་ནི་བཀའ་གདམས་གོང་མའི་རྣམ་ཐར་ལྟར་ཡོན་ཏན་སྦེད་པ་ལ་ཐུགས་ཤིན་ཏུ་དགྱེས་པའི་སྟབས་ཀྱིས་ལུང་རྟོགས་ཀྱི་ཡོན་ཏན་ཇི་ཙམ་མངའ་ཡང་མི་མངོན་པའི་ཚུལ་བདག་གིར་བཞེས་པས་ཤེས་ཀྱི་ཁེ་འདོད་དང་སྙན

གྲགས་དོན་དུ་མི་གཉེར་ཞིང་།གདུལ་བྱ་གཞན་ལ་ཕན་པ་འབའ་ཞིག་ལྷུར་མཛད་པས་ཞུ་བ་པོའི་ངོ་མ་ལྡོག་པར་གསར་རྩོམ་གནང་བ་འཆད་རྩོད་རྩོམ་གསུམ་གྱི་ནང་གི་རྩོམ་པའི་ཁྱད་ཆོས་ལེགས་པར་ཚང་བ་བོ་ཏི་ལྔ་ལོན་པ་བྱུང་ཞིང་།བཀའ་འབུམ་དེ
དག་ལ་ཉེར་མཁོ་མང་པོ་ཡོད་པའི་དབང་གིས་དབུས་གཙང་གི་བར་དུ་ཁྱབ་གདལ་གྱུར་པ་ལགས་སོ།།འདི་ལྟར་འཆད་ཉན་གྱིས་བསྟན་པ་རིན་པོ་ཆེར་བྱ་བ་རྒྱ་ཆེར་མཛད་པ་ཙམ་དུ་མ་ཟད།བྱ་བ་ལས་ཀྱི་འཁོར་ལོའི་སྒོ་ནས་བསྟན་པའི་རྩ་བ་བཙུགས
པ་ཡང་གཙུག་ལག་ཁང་བསོད་ནམས་ཀུན་སྡུད་གླིང་།གཟིམས་ཆུང་བཀྲ་ཤིས་བསམ་གཏན་ཕོ་བྲང་དང་བཅས་པ།ཐེག་ཆེན་བཤད་སྒྲུབ་གླིང་།གཟིམས་ཆུང་།གྲྭ་བཤག་དང་བཅས་པ།དགེ་བཟང་གླིང་སོགས་གསར་བསྐྲུན་བྱེད་ཅིང་།དགོན
ཆེན་གྱི་ཞིག་གསོ་སོགས་གཞན་གང་ལ་ཡང་མ་ལྟོས་པར་མཛད་ལ།གཙུག་ལག་ཁང་སོ་སོའི་ནང་དུ་རྟེན་གྱི་གཙོ་བོ་ཇོ་བོ་རྣམ་པ་གཉིས་ཀྱིས་དབུ་མཛད།བྱམས་ཆེན།སྨན་བླ།མི་འཁྲུགས་པ།བསྐལ་བཟང་གི་སངས་རྒྱས་སྟོང་ལ་སོགས་
པའི་སྐུ་འདྲ་སྟོང་ཕྲག་གསུམ་ལྷག་པ་དང་།ཞལ་ཐང་ཡང་སྟོང་ཕྲག་གཅིག་བརྒལ་པ།བཀའ་བསྟན་རིན་པོ་ཆེ་གདན་འདྲེན་གནང་བ།ཆོས་གྲྭའི་དཔེ་ཆེ་བར་བརྐོ་རུ་འཇུག་པ་སོགས་ལྗགས་བཀོད་གནང་སྟེ་གསར་དུ་བཟོ་བ་དང་།ཞིག་གསོ་བྱེད་པ་
སོགས་ཀྱི་ཁུར་བཞེས་པས་མདོ་སྔགས་ཀྱི་བསྟན་པའི་རིང་ལུགས་འདི་ཉིད་མི་ནུབ་པའི་ཐབས་ཁོ་ནར་ཐུགས་གཞོལ་བར་མཛད་པ་ནི་སྐུ་ཕྲེང་དུ་མ་ནས་རྒྱལ་བའི་དམ་ཆོས་མ་ལུས་པ་འཛིན་པའི་ལེགས་སྨོན་གྱི་མཐུ་གྲུབ་པ་ལས་གཞན་དུ་ཅི

མེད་དམ་སྙམ་ཞིང་།འདི་ལྟར་རང་དོན་ཡིད་བྱེད་ཀྱི་འཁྲི་བ་སྲུ་ཙམ་ཡང་མེད་པར་གཞན་ཕན་རོ་གཅིག་ལ་གཞོལ་བའི་མཛད་རྒྱུ་ཇི་ཙམ་མང་ཡང་བྱང་ཆུབ་སེམས་དཔའི་བསམ་གཏན་རྩེ་གཅིག་པའི་ཉམས་ལེན་དུ་འགྲོ་ཚུལ།མདོ་སྡུད་པ
ལས།གཞན་ཡང་གཟུགས་དང་སྒྲ་དང་དེ་བཞིན་དྲི་དང་རོ།།རེག་དང་འདོད་ཡོན་ལྔ་ལ་མངོན་པར་བརྩོན་གྱུར་ཀྱང་།།དགྲ་བཅོམ་རང་རྒྱལ་ཐེག་བྲལ་བྱང་ཆུབ་སེམས་དགའ་ན།།དཔའ་བོ་རྟག་ཏུ་མཉམ་བཞག་ཡིན་པར་ཤེས་པར་བྱ།ཞེས་གསུངས་པ
ལྟར་ཡིན་པས་རྗེ་བླ་མ་མཆོག་གི་ཕན་ཚུན་ཆི་བས་བསྐྱོད་གནང་བ་དང་།བྱ་བ་ཕྱག་ལས་མང་པོ་འདི་དག་ནི།ཐེག་པ་ཆེན་པོའི་སེམས་བསྐྱེད་ཀྱིས་གཞུང་བསྲང་བའི་རྒྱལ་སྲས་ཀྱི་སྤྱོད་པ་སྦྱིན་སོགས་པར་ཕྱིན་དྲུག་ཏུ་བསྡུ་བ་ལས་གཞན་དུ་མ་མཆིས་པར་ངེས
ལ།ཐེག་ཆེན་སེམས་བསྐྱེད་ཀྱིས་ཟིན་ཚུལ་ཡང་ནང་སོ་དར་ཧན་དངོས་གྲུབ་ཀྱིས་སྨན་བླ་བ་དེ་གཤེགས་བརྒྱད་ཀྱི་སྐུ་འདྲ་ལེགས་པར་གྲུབ་ཟིན་པའི་མཚན་མོ་རྗེ་ཉིད་ཀྱི་མནལ་ལམ་དུ་ཤིང་གཅིག་གི་རྩར་སྟག་མོ་བཀྲེས་སྐོམ་གྱིས་གཟིར་བས་ཕྲུ་གུ
རྣམས་ཟ་ལ་ཁད་པ་ཞིག་འདུག་པར།སྙིང་རྗེ་ཤུགས་དྲག་པོ་འཁྲུངས་ཏེ་སྐུ་ལུས་སྦྱིན་པར་ཐག་བཅད་ཅིང་།ཀུན་སློང་མ་བཅོས་ན་ཐེག་པ་ཆེན་པོའི་ཆོས་སུ་མི་འགྱུར་བས་འཆོས་དགོས་སྙམ་དུ་སངས་རྒྱས་ཆོས་ཚོགས་མལན་གསུམ་གསུང་བཞིན་ན།
བཟའ་བསིལ་ཏེ་སྲུ་ལུས་བྱིན་ཟིན་པས་ཟ་བར་རྩོམ་པ་དང་གཉིད་སད་པ་ཞིག་བྱུང་གསུང་སྟེ།མནལ་ལམ་དུ་དེ་འདྲ་གནང་གི་ན་ཡོད་ན་སད་པའི་གནས་སྐབས་སུ་ལྟ་ཅི་སྨོས་པའི་ཕྱིར།དེ་ཡང་དཔལ་ལྡན་ཟླ་བས།རང་ཤ་སྟེར་ལའང་གུས་པར་བྱས་པ་ཡིས།།

སྣང་དུ་མི་རུང་དཔོག་པའི་རྒྱུར་ཡང་གྱུར།ཞེས་ས་དང་པོར་སྦྱིན་པའི་ཕར་ཕྱིན་གྱི་ཉམས་ལེན་ཆེས་ལྷག་པའི་ཆུརྒྱུ་མཚན་དུ་གསུངས་པ་དང་ཚུལ་མཚུངས་པས་བླ་མ་དམ་པ་འདི་ཉིད་ནི་ས་ཐོབ་པའི་སེམས་དཔའ་ཆེན་པོ་ཡིན་པར་གོར་མ་ཆག་གོ།།སྤྱིར་བླ་མའི་མན་ངག
དང་ལྡན་པའི་ལས་དང་པོ་པ་དྲག་ཤོས་ཚོས་ཀྱང་ལོངས་སྤྱོད་ཕྲ་མོ་ཙམ་ལ་སེར་སྣའི་དངོས་འཛིན་ཅུང་ཟད་མགོ་མནན་པ་ལའང་འབད་རྩོལ་ཤིན་ཏུ་ཆེ་བ་ལ་ལྟོས་དགོས་པ་མྱོང་བས་གྲུབ་ལ།རྨི་ལམ་ན་ནི་འབད་རྩོལ་གྱིས་བཅོས་པ་ཙམ་ཡང་འབྱུང་དཀའ་བ་ནི།སྲོག
གཅོད་སོགས་སྤོང་བའི་སྡོམ་སེམས་སྟོབས་ལྡན་དང་ལྡན་པའི་དགེ་སློང་རྣམ་དག་གིས་ཀྱང་རྨི་ལམ་དུ་མིའི་སྲོག་གཅོད་པར་རྨིས་པ་སོགས་ཀྱིས་ཀྱང་ཤེས་ནུས་པའི་ཕྱིར་དང་།བླ་བས།དེ་ཚུལ་ཕུན་ཚོགས་ཡོན་ཏན་དག་ལྡན་ཕྱིར།།རྨི་ལམ་དུ་ཡང་འཆལ
ཁྲིམས་དྲི་མ་སྤངས།ཞེས་ས་གཉིས་པར་རྨི་ལམ་དུ་འཚལ་ཁྲིམས་སྤོང་བ་ཚུལ་ཁྲིམས་ཀྱི་ཕར་ཕྱིན་ལྷག་པའི་རྒྱུ་མཚན་དུ་གསུངས་པས་གསལ་བའི་ཕྱིར་རོ།།སྦྱིན་སོགས་པར་ཕྱིན་གཞན་རྣམས་དང་ལྡན་ཚུལ་ནི།གོང་དུ་བཤད་པ་ལས་ཤེས་ནུས་ཤིང་།།
མངོན་ཤེས་དང་གྲུབ་རྟགས་མངའ་ཚུལ་རྣམས་མང་ཡང་ཡི་གེས་འཇིགས་པ་དང་ཐུན་མོང་དུ་སྤེལ་རུང་མི་ཤེས་པས་རེ་ཞིག་མི་སྲེལ་ལོ།།བཞི་པ་བསྟན་འགྲོར་སྨན་པའི་མཛད་འཕྲིན་མཐའ་དག་ལྷུན་གྱིས་གྲུབ་ཚུལ་ཡང་སྐྱེ་བོ་ཀུན་གྱིས་མཐུན་སྣང་དུ་གྲུབ
པ་འདི་བཞིན་དང་།ཐ་ནའང་གཞན་དུ་ཆེད་གཏོང་གི་ཕོ་ཉས་དགོས་པ་དེ་མི་གྲུབ་པར་ལོག་འོང་བ་དང་།གཞན་དུ་སྐྱོན་དུ་གྱུར་པ་རྡོག་པོ་གཅིག་ཙམ་ཡང་མི་འབྱུང་བ་འཁོར་ལོས་བསྒྱུར་རྒྱལ་གྱི་ཕོ་ཉ་ལྟ་བུ་ཤ་སྟག་འབྱུང་བས་ཀྱང་ངེས་ནུས་པས་ཟིས་རྒྱུ་མང་ཡང་

ངལ་བ་མ་བསྟེན་ལ།དེ་ལྟ་བུ་མཛད་འཕྲིན་མཐའ་དག་འབད་མེད་དུ་ལྷུན་གྲུབ་བྱུང་བ་ནི་ཡི་དམ་ཆོས་སྲུང་གིས་སྡོང་གྲོགས་མཛད་པའི་ནུས་མཐུ་ཡོད་པ་ཡང་ཕལ་ཆེར་གསལ་ཟིན་ལ།གཙོ་ཆེར་སྐུ་ཚེ་དཔག་ཏུ་མེད་པའི་སྔོན་རོལ་
ནས་བྱང་ཆུབ་མཆོག་ཏུ་སེམས་བསྐྱེད་དེ་བྱང་སེམས་ཀྱི་སྤྱོད་པ་སྤྱི་དང་།ཁྱད་པར་ཐབས་ཀྱི་རྣམ་པ་མ་ཚང་བ་མེད་པའི་རྣམ་ཀུན་མཆོག་ལྡན་གྱི་སྟོང་པ་ཉིད་སྒོམ་པའི་སྟོབས་ཡིན་ཅིང་།སྒོས་སུ་བཀའ་གདམས་སྤྲུལ་པའི་གླེགས་བམ་ལས་
གསལ་བར་ལུང་བསྟན་ཅིང་།རྗེ་བཙུན་སྒྲོལ་མའི་ཞལ་མངོན་སུམ་དུ་གཟིགས་ཏེ།གསུང་གི་གནང་བ་ཐོབ་པའི་སྐྱེས་མཆོག་སྟག་ཕུ་སྤྲུལ་པའི་སྐུ་རིན་པོ་ཆེས་འཁྲུངས་རབས་གསོལ་འདེབས་སུ་གསུངས་པ་ལྟར།ལྷ་མིའི་འདྲེན་པ་སངས་
རྒྱས་འོད་སྲུང་གི་གསུང་གི་བདུད་རྩིས་འཚོ་བ་ཆོས་རྒྱལ་ལེགས་སྐྱེས།བདག་ཅག་གི་སྟོན་པའི་དུས་སུ་དགེ་སློང་མ་ཏི་བྷ་དྲ།དེ་ནས་ཝ་ར་ཎ་སིར་བློན་པོ་ཡེ་ཤེས་འཛིན།ཆོས་རྒྱལ་ཁྲི་སྲོང་ལྡེའུ་བཙན་གྱི་དུས་སུ་ཨརྱ་ས་ལེ་འོད།ཇོ་བོ་
ཆེན་པོའི་དངོས་སློབ་ཁྲི་མཆོག་རྣལ་འབྱོར་པ།མི་ལ་བཞད་པའི་རྡོ་རྗེའི་དངོས་སློབ་མགོན་པོ་རྡོ་རྗེ།རྗེ་རྒྱལ་བ་གཉིས་པའི་དུས་སུ་རྗེ་བཙུན་ཀུན་དགའ་དོན་གྲུབ།དེ་ནས་མདོ་སྨད་པ་མཁས་སྐྱ་དགེ་བཤེས་ངག་དབང་གྲགས་པ།སྐུ་གོང
མ་རྗེ་བཙུན་བློ་བཟང་དཔལ་འབྱོར་ལྷུན་གྲུབ་རབ་རྒྱས་དཔལ་བཟང་པོ་སོགས་ལུང་དང་རྟོགས་པའི་ཡོན་ཏན་གྱིས་ཐུགས་རྒྱུད་ཕྱུག་པའི་མཁས་ཤིང་གྲུབ་པའི་སྐྱེས་མཆོག་ཤ་སྟག་གི་སྐུའི་སྐྱེ་བ་བཞེས་པའི་སྐབས་སུ་མཁའ་མཉམ་

འགྲོ་བའི་དོན་རྒྱ་ཆེར་མཛད་དེ།བསོད་ནམས་དང་ཡེ་ཤེས་ཀྱི་ཚོགས་མཐའ་ཡས་པ་བསགས་པའི་ནུས་མཐུ་མངོན་དུ་གྱུར་པ་ཡིན་པར་གདོན་མི་ཟ་བས།དེ་ལྟར་རྒྱུས་འབྲས་བུ་གྲུབ་པ་དང་འབྲས་བུས་རྒྱུ་གྲུབ་ཚུལ་ཞིབ་ཏུ་ངེས་པར་བྱས་ཏེ།རྗེ་བླ
མ་མཆོག་ལ་མི་ཕྱེད་པའི་དད་པ་བསྐྱེད་པའི་ཐབས་སུ་གོ་བར་བྱ་དགོས་ལ།ལེགས་ཚོགས་མ་ལུས་པའི་རྩ་བ་སྤྱིར་དད་པ་ཡིན་པ་དང་།ལྷག་ཏུ་བླ་མ་ལ་དད་པའི་དད་པ་ཁོ་ནར་ཐུག་པས་དམ་པའི་སྐྱེས་བུ་དེ་དག་དང་འདྲ་བར་ཆོས་མ་བྱས་རུང་
བདག་ཉིད་ཆེན་པོ་རྣམས་ཀྱི་མཛད་པ་རྣམ་ཐར་ཆད་དུ་བྱུང་བ་འདི་ལྟ་བུ་ལ་རྗེས་སུ་ཡི་རང་བའི་དགའ་བ་དང་དད་གུས་གོང་ནས་གོང་དུ་སྤེལ་བར་བྱས་ན་དོན་མི་ཆུང་བས།རྣམ་དཔྱོད་དང་ལྡན་པ་རྣམས་ཀྱིས་རྩལ་ཅི་ཡོད་ཀྱིས་འབད་པར་རིགས
སོ་ཞེས་ཐལ་མོ་སྦྱར་ནས་གསོལ་བ་འདེབས་པ་ལགས་སོ།།སྨྲས་པ།རྨད་བྱུང་ཐུགས་བསྐྱེད་ཤིན་ཏུ་རླབུས་ཆེ་ཞིང་།།རྒྱལ་སྲས་སྤྱོད་པའི་ངང་ཚུལ་ཡོངས་དག་པས།།མ་ལུས་འགྲོ་ལ་བགྱི་འོས་ཀུན་མཛད་པ།།སྐྱབས་མགོན།།
མཆོག་གི་བཀའ་དྷིན་བསམས་བཞིན་དང་།།ཁྱོད་ཀྱི་བྱིན་རླབས་ཟུང་འཇུག་སྙིང་པོ་ཅན།།ཉིན་བྱེད་འོད་ནི་ཕྱོགས་འདིར་ཞུགས་པ་ལས།།ཕན་བདེའི་གཏེར་ཆེན་ཐུབ་བསྟན་པད་མོའི་ཚལ།།དབྱར་མཚོར་འགྲན་བཞིན་རྒྱས་པར་མཛད
འདི་རྨད།།དེ་ལྟར་ཡོན་ཏན་ཕུང་པོའི་ཆུ་གཏེར་ལས།།ཀུ་ཤའི་རྩེ་མོར་བཟུང་བའི་ཐིགས་པ་ལྟར།།བསྔགས་པའི་ཀུན་དའི་གེ་སར་དགོད་པ་ཡང་།།བསླུ་མེད་ཚད་མའི་ཟླ་དཀར་འོད་ཀྱིས་ཕྱེ།།དེ་ཡང་དགེ་བའི་བཤེས་ལ་དད་པ་ནི།།

བདེ་ལེགས་ཀུན་གྱི་རྩ་བར་བསྔགས་པས་ན།།སྐུ་གསུམ་རིན་ཆེན་གླིང་བགྲོད་གཟུར་གནས་རྣམས།།སྲིད་ཞོའི་མཚོ་ལས་བརྒལ་བའི་གྲུ་གཟིངས་མཛོད།།དེ་ལྟར་ཚུལ་འདིར་བདག་གིས་རབ་འབད་པའི།།
དགེ་ལེགས་སྟོན་ཀའི་ཟླ་ལྟར་རབ་དཀར་བ།།གང་ཞིག་ཐོབ་དེས་ཆེས་ཆེར་སྙིགས་དུས་འདིར།།འཇམ་མགོན་ལུགས་བཟང་ཡུན་རིང་གསལ་བྱེད་ཤོག།གང་གི་རྟོགས་བརྗོད་གཞན་ཕན་འོད་པོ་ཆེ།།འཇིག་རྟེན་ཀུན་ཏུ་རབ་གསལ
འགེངས་པ་དེས།།ཕན་བདེའི་སྙིང་པོ་ཐེག་ཆེན་རྒྱ་མཚོ་ཆེ།།རྒྱས་པར་མཛད་བཞིན་རྟག་པར་གནས་གྱུར་ཅིག།བདག་ཀྱང་སྐྱེ་བར་རྗེ་བཙུན་བླ་མ་ཡི།།སྐུ་མཆོག་མིག་གི་ཡུལ་དུ་མི་འབྲལ་ཞིང་།།གསུང་སྙན་རྣ་བའི་ལམ་དུ་
འབྲལ་མེད་པར།།བཀའ་བཞིན་སྒྲུབ་པའི་མཆོད་པ་མཐར་ཕྱིན་ཤོག།དེ་ཡི་མཐུ་ལས་དྲིན་ཅན་འགྲོ་ཀུན་ལ།།གཅིག་ཏུ་ཕན་པའི་ཀུན་བཟང་སྤྱོད་པ་ཡིས།།ཁ་སྦྱོར་བདེ་སྟོང་མཆོག་ལ་རྟག་རོལ་པའི།།ཟུང་འཇུག་གནས་ལ་བདེ་བླག
འགོད་པར་ཤོག།གནས་སྐབས་སུ་ཡང་ནམ་མཁའི་མཐར་ཁྱབ་པའི།།འགྲོ་བ་མ་ལུས་བདེ་སྐྱིད་དཔལ་ལ་སྤྱོད།།རྒྱལ་བའི་བསྟན་པ་ཕྱོགས་བཅུར་དར་ཞིང་རྒྱས།།དགེ་མཚན་ཀུན་གྱིས་རྟག་ཏུ་ཁྱབ་པར་ཤོག།བླ་བྲང་འདི་ཡི་ཆོས་སྲིད
ལེགས་ཚོགས་ཀུན།།རྗེ་བཙུན་མཆོག་གི་དགོངས་བཞིན་ལྷུན་གྲུབ་ཅིང་།།རེ་ས་གཅིག་པུ་མ་གཅིག་འཁོར་བཅས་ཀྱིས།།བར་ཆད་ཀུན་སོལ་བཀྲ་ཤིས་བྱིན་ཆེན་ཡོབ།།བསླུ་མེད་དཀོན་མཆོག་གསུམ་གྱི་བདེན་པ་དང་།།རྗེ་བཙུན་

བླ་མ་མཆོག་གི་ཐུགས་བསྐྱེད་དང་།།མཐུ་ལྡན་ཆོས་བསྲུང་རྒྱ་མཚོའི་འཕྲིན་ལས་ཀྱིས།།ཁྲོན་པའི་གནས་ཀུན་གེགས་མེད་ལྷུན་འགྲུབ་ཤོག།སུས་གསུམ་རྒྱལ་བའི་གྱི་གརྒྱགས་ཁྱམ་བདག་རྣམས་ད་ས་ཕྲ་མ་དམ་པ་འདི་ཉིད་ཀྱིས་ཐུ
ཚེ་འདིར་ཐུན་མོང་གདུལ་བྱའི་སྡང་ངོ་དང་འཚམ་པར་བསྟན་པའི་སྐུ་གསུང་ཐུགས་ཀྱི་མཛད་པ་རྨད་དུ་བྱུང་བའི་རྣམ་པར་ཐར་པ་བརྗོད་པའི་འཡུལ་ལས་འདས་པ་རྒྱ་མཚོ་ཆེན་པོ་དང་མཚུབས་པ་ལས།དང་པོརར་ལྷུམས་སུ་ཞུགས་ཤིང་སྐུ
བལྟམས་པའི་ཚུལ།དེའི་གྲུབ་འབྲས་བསྟན་པ་དང་འགྲོ་བའི་དོན་རྒྱ་ཆེར་མཛད་པའི་ཚུལ་ལས་བརྩམས་ཏེ།དགུང་ལོ་ལྔ་བཅུ་ཡན་གྱི་རྣམ་ཐར།རྒྱལ་དང་བ་ཐམས་ཅད་མཁྱེན་པའི་སྐུ་བཅར་མཁན་པོ་མདོ་སྔགས་ཡོངས་རྫོགས
ཀྱི་དགེ་བའི་བཤེས་གཉེན་ཆེན་པོ་རིག་གནས་རྒྱ་མཚོའི་མཐར་སོན་པ་སེར་སྟོད་མཁན་ནུར་རྒྱལ་དབང་ཆོས་ཀྱི་ངོ་མོ་བནང་འཕྲིན་ལས་ནམ་རྒྱལ་དཔལ་བཟང་པོས་གསུང་ཅོམ་གནང་བ།དེའི་འགྲ་ཡོངས་རྫོགས་སླར་རྒྱལ་དབང་ཆོས་ཀྱི
རྗེ་རང་ལ་ལྗགས་རྩོམ་གནང་བར་ཞུ་རྩིས་ཡིན་ཀྱང་།སྐྱབས་མགོན་དམ་པ་དེ་ཉིད་ཀྱིས་ལྗགས་ཅོམ་གནང་བ་ཤེལ་སྒོའི་ལྟད་མོ་དེའི་མཇུག་རྫོགས་པར་མ་བྱས་པར་འཕྲོ་ལུས་འདི་ཀར་འཇོག་བཏང་ན་ཆེས་ཤིན་ཏུ་ཕངས་པས།ཤེལ་སྒོའི་ལྟད
མོའི་འགྲོ་འཐུད་ཅི་ནས་ཀྱང་རྫོགས་པར་བྱ་དགོས་ཞེས།སྐྱབས་རྗེ་དམ་པ་དེ་ཉིད་ཀྱི་འཕྲིན་ལས་ཀྱི་ཁ་ལོ་བསྐུ་ཚ་ཆོས་རྗེ་ཕྱག་མཛོད་པ་ཡེ་ཞེས་ཉི་འོད་སོགས་ཞབས་ཟས་དྲག་ཞན་ཐུན་མོང་ནས་བཀའ་ནན་ཆེར་ཕེབས་པར།གཅིག་ཏུ་རིང་ཉིད

སྐྱེས་སྦྱངས་དམན་ཞིང་།ལྷག་པར་སྟན་ངག་སྡེབས་སྦྱོར་ལ་མ་སྦྱངས་པས་འདྲི་ནུས་མིན་ཀྱང་ངོ་ལྡོག་མི་ནུས་པར་ལྟ་རམས་པ་འཇམ་དཔལ་གཞོན་ནུས་ཟིན་ཐོ་བྱས་པའི་ས་བོན་འདི་ལ་གཞི་བྱས་འབྱིན་འཇུག་འགྱུར་བཀོད་གང
ཤེས་བྱས་ཏེ།ཚིག་སྦྱོར་སོགས་རྔོ་མི་ཐོག་ཀྱང་བླ་མའི་ཡོན་ཏན་རྗེས་སུ་དྲན་པའི་ཡན་ལག་ཏུ་འགྱུར་རུང་ཙམ་ཞིག་སྒྲོ་སྐུར་སྤངས་ཏེ།རང་བཞིན་དྲང་པོའི་ངག་གིས་ཕྱོགས་གཅིག་ཏུ་བསྡིགས་པ་འདི་ནི་མགོན་པོ་མཆོག་དེའི་སློབ་བུའི་ཐ་ཤལ
ལྷལྷ་རམས་པ་ཐོ་བཟང་ཆོ་བརྟན་གྱིས་བགྱིས་པའི་ཡི་གེ་བ་ནི་དགེ་ཚུལ་ཡེ་ཤེས་དོན་ལྡན་ནོ།།འད